Source: https://beta.e-justice.europa.eu/19/SK/national_specialised_courts?POLAND&init=true&member=1
Timestamp: 2020-02-16 19:13:51+00:00

Document:
V tejto časti získate informácie o organizácii špecializovaných súdov v Poľsku.
Správne súdy
V Poľsku je niekoľko špecializovaných súdov a tribunálov.
Najvyšší súd (Sąd Najwyższy)
Najvyšší súd je najvyšší súdny orgán. Vykonáva súdny dohľad nad rozhodnutiami všetkých ostatných súdov, zabezpečuje konzistentnosť výkladu právnych predpisov a súdnej praxe.
Najvyšší súd nie je všeobecným súdom. Preskúmava veci kasáciou (súdny opravný prostriedok pre porušenie zákona) a ostatné odvolania proti súdnym rozsudkom a prijíma uznesenia určené na objasnenie právnych ustanovení, pri ktorých vznikajú pochybnosti alebo ktorých uplatňovanie spôsobuje rozdiely pri rozhodovaní súdov. Prijíma aj uznesenia vysvetľujúce právne otázky, ktoré sú mu predložené v súvislosti s konkrétnymi prípadmi.
Poľský Najvyšší súd (Sąd Najwyższy) uverejňuje svoje rozhodnutia s odôvodnením na svojej webovej stránke poľského Najvyššieho súdu, ktorá je dostupná aj v angličtine.
Ústavný tribunál (Trybunał Konstytucyjny)
V poľskom právnom systéme sa Ústavný tribunál (Trybunał Konstytucyjny) nepovažuje za všeobecný súd.
Ústavný tribunál rozhoduje:
o ústavnosti vnútroštátnych právnych predpisov a medzinárodných zmlúv,
o súlade vnútroštátnych právnych predpisov s ratifikovanými medzinárodnými zmluvami, ktorých ratifikácia sa vyžaduje pred ich schválením parlamentom,
o súlade právnych predpisov ústredných štátnych orgánov, ratifikovaných medzinárodných zmlúv a právnych aktov s ústavou,
o ústavnosti cieľov alebo činností politických strán,
o ústavných sťažnostiach.
Všetky jeho rozhodnutia sa zverejňujú spolu s odôvodnením na webovej stráne poľského Ústavného súdu, ktorá je dostupná aj v angličtine.
Štátny tribunál (Trybunał Stanu)
Štátny tribunál (Trybunał Stanu) rozhoduje vo veciach, keď sú osoby, ktoré zastávajú (alebo zastávali) najvyššie štátne funkcie, obvinené z porušenia ústavy alebo iných právnych aktov.
Bližšie informácie nájdete na webovej stránke poľského Štátneho tribunálu.
Systém správnych súdov zahŕňa Najvyšší správny súd (Naczelny Sąd Administracyjny) a regionálne správne súdy – jeden pre každé vojvodstvo alebo región (wojewódzkie sądy administracyjne).
Najvyšší správny súd:
rozhoduje o tom, či sú rozhodnutia miestnych správnych orgánov alebo normatívne právne akty krajských orgánov štátnej správy (terenowe organy administracji publicznej) v súlade so zákonom,
rozhoduje o sťažnostiach proti správnym rozhodnutiam, o rozhodnutiach vydaných v správnom konaní na základe sťažností (alebo o ukončení týchto konaní) a o rozhodnutiach, proti ktorým je možné sa odvolať v merite veci,
rozhoduje o určitých rozhodnutiach miestnych orgánov alebo združení týchto orgánov,
odpovedá na právne otázky, ktoré sú mu predložené na posúdenie odvolacími orgánmi miestnej samosprávy.
Najvyšší správny súd uverejňuje všetky svoje rozhodnutia, spolu s odôvodnením, od 1. októbra 2007. Do databáz sa ešte stále dopĺňajú skoršie rozhodnutia. Webová stránka súdu je dostupná len v poľštine.
Najvyšší správny súd (Naczelny Sąd Administracyjny) uverejňuje všetky svoje rozhodnutia spolu s odôvodnením na svojej webovej stránke.
Posledná aktualizácia: 10/12/2012

References: súd 
 súd 
 súd 
 súd 
 súd 
 súd 
 súd